Zdravo,

ja sam Courtney iz službe „WomenLivingWell.org“ koja je dom za „Dobro Jutro Djevojke“.

Mi čitamo Bibliju, od korica do korica, samo 1 poglavlje dnevno (od ponedjeljka do petka).

Ovaj tjedan čitale smo 1. Kraljevima, od 11. do 15. poglavlja.

Danas želim govoriti o našim prijateljstvima.

Pitam se: tvojih 5 najbližih prijateljica, tko su one?

Kaže se da postaneš nalik na svojih 5 najbližih prijateljica.

Pitam se kako tvoja prijateljstva utječu na tebe?

Danas želim da promislimo o tome i podijelit ću sa tobom nešto od toga kako moja prijateljstva utječu na mene u zadnje vrijeme.

Ali, prvo želim govoriti o Salomonu... kada sam pripremala i pisala ovaj Priručnik...

Obično pišem Priručnik nekoliko mjeseci prije našeg proučavanja... sjećam se kako sam sjedila u kuhinji za stolom, i čitala sam 1. Kraljevima 1. poglavlje, 2. poglavlje, 3. poglavlje... čitala sam komentare... proučavala sam Salomona i stvarno sam uživala u prvih 10 poglavlja. I nešto se čudno dogodilo kada sam došla do 11. poglavlja... Znala sam da će Salomon pasti, znala sam da se neće oduprijeti i da neće završiti dobro...

Ako si proučavala sa mnom knjigu Propovjednika, radile smo detaljno proučavanje, to je jedna od mojih omiljenih biblijskih knjiga, napisao ju je Salomon, tako da ja poznam Salomonovu priču...

A ipak, kad sam došla do 11. poglavlja, sjedim tu u svojoj kuhinji, za stolom, emocije su me potpuno obuzele, počela sam plakati... morala sam se maknuti od stola, maknuti od Pisma...

Samo sam mislila kako je to previše za mene, nisam mogla sve to podnijeti...

Nisam mogla razumjeti kako čovjek s toliko puno mudrosti, koji je počeo tako dobro, kojeg je Bog toliko silno blagoslovio... Zašto!, zašto je bio neposlušan Bogu, zašto je okrenuo leđa i nije završio dobro? To mi je slomilo srce. Tako me slomilo gledati kako je ovaj čovjek pao.

Ako poznaš nekoga, ako si srela nekoga, tko je počeo dobro, ali nije završio dobro... imam u svom životu nekog tko mi je jako blizak, bio je tako dobar čovjek, ali je tako teško pao... i bol koju imam gledajući ga kako uništava sebe... to tako boli.

Zato me ovaj odlomak tako pogodio, tako je bolno.

Zahvalna sam Bogu jer je stavio u Stari zavjet i priče o ovakvim ljudima.

Ovo je još veći dokaz za mene da je Božja Riječ istina.

Ne radi se samo o junacima koji su uvijek pobjednici, i jašu u smiraj dana zauvijek sretni...

Ne! Toliko puta junaci Pisma padaju, nisu savršeni... Pismo nam daje dobro, loše i sve strašno što se događa ovim ljudima.

Jer, ne radi se o tim ljudima.

Radi se o slavi Božjoj! Pozvane smo ne da štujemo ove ljude, već da štujemo, obožavamo Boga!

Volim što nam je dao ovu priču, ali teško je primiti ovu priču...

Na isti je način ako imaš dijete koje se okrenulo od tebe, Boga...

Ako si ikada vidjela dijete koje je raslo u vjeri i koje je Bog blagoslovio i ono hoda s Bogom... i nešto se dogodilo... najtipičnije je kada ga društvo odvuče, društvo s kojim se druži...

U 1. Korinćanima 15,33 piše: *„Ne varajte se: zli razgovori kvare dobre navike.“*

Loša prijateljstva nas lako mogu odvući u krivom smjeru. I to je upravo ono što se dogodilo Salomonu.

Ovo nas vodi do 1. Kraljevima, 11. poglavlje... sjetimo se Salomonove priče... u 4. poglavlju, Bog dolazi Salomonu i kaže mu da zaželi štogod želi od Njega... i Salomon ne traži od Njega ni bogatstvo, ni moć. Salomon traži mudrost! To je čudesno!

Salomon je postao najmudriji čovjek koji je ikada živio, osim Isusa.

A u 11. poglavlju postaje najmudrija budala koja je ikada živjela!

U svakom slučaju, Bog mu se pojavio i on traži mudrost i Bog ga je blagoslovio i on gradi Božji hram, palaču za sebe... postavlja Zavjetni kovčeg u Svetinju nad svetinjama i oblak Božje prisutnosti ispunja hram i on moli molitvu posvećenja i vidimo da mu se Bog obraća, da ga Bog nastavlja blagoslivljati i govori mu: slijedi moje putove Salomone. Ako slijediš moje putove, blagoslovit ću te.

I Bog ga upozorava, ako ne slijediš moje putove, ostavit ću te.

Bog nastavlja sa upozoravanjima, ali Bog nastavlja sa blagoslovima.

U 10. poglavlju čitamo što je sve Salomon imao, od kola do konjanika, do zlata i zlatnih čaša iz kojih su pili u njegovoj palači, prijestolje od bjelokosti i cijela brodska flota i kaže u 1.Kraljevima 10,23-24: *„ Tako je kralj Salomon bogatstvom i mudrošću nadvisio sve kraljeve zemaljske. I sva je zemlja tražila lice Salomonovo, da čuje njegovu mudrost što ju je Bog stavio njemu u srce”*

Vau! On je na svom vrhuncu!

U Mudrim izrekama 16,18 piše da ponos dolazi prije uništenja. I duh uznositi ide pred padom.

Imam osjećaj da se Salomon osjećao nedodirljivim. Pogledaj, svi su htjeli biti oko njega, bio je najpopularniji, najslavniji, najbogatiji i zato mislim da ga je ponos doveo do uništenja.

I to nas dovodi do 11. poglavlja…

Odmah u prvom stihu kaže da je kralj Salomon ljubio mnoge žene tuđinke. Vidimo da je njegovo srce bilo zavedeno. Piše da ih je ljubio.

U 2. stihu piše da je Gospod rekao: ne ulazite k njima!

Bog kaže: nemoj biti s njima, niti one s tobom, jer će zacijelo, Bog naglašava, zacijelo će okrenuti tvoje srce prema svojim bogovima!

I odmah slijedeće piše: Salomon prionu uz njih, ljubeći ih.

Bog upozorava da ne prione uz njih, odvući će te, zavest će ti srce.

Ali, Salomon je prionuo uz njih; ljubio ih je.

On se teško odvajao od onog što voli. To mu je pravilo probleme.

Pitam se, od čega se tebi teško odvojiti, a znaš da to nije dobro za tebe?

Jer vidi što se dalje dogodilo… on ih je oženio – bio je neposlušan Bogu – 700 žena i 300 inoča i piše da su njegove žene okrenule njegovo srce. kada je ostario, prema drugim bogovima.

Baš ono što je Bog rekao da će se dogoditi, to se i dogodilo.

Božja Riječ je istina!!! Zato nam On daje ova upozorenja.

Zato nam daje obećanja! Zato nam daje zapovjedi!

Trebamo imati povjerenja u Njega, On zna!

Salomon je radio što je zlo u očima Gospodnjim i u 9. stihu piše da se Gospod razgnjevio na Salomona. I u 11. stihu nastavlja: *“Kad je s tobom tako te ne držiš saveza mojega i odredaba mojih što sam ti ih zapovjedio, ja ću zasigurno otkinuti kraljevstvo od tebe i dat ću ga sluzi tvojemu.”*

U nastavku ovog poglavlja govori kako će oduzeti kraljevstvo, podižući mnoge protivnike.

I Salomon umire, potpuno se srozao. Pao je.

Njegovo je srce bilo zavedeno. Zašto? Jer se priljubio za sve te žene.

Požuda ga je zavela. Nije ih htio pustiti.

U njegovom srcu privlačnost tih žena bila je jača od Boga.

Pitam se što privlači naša srca? Za što smo se mi priljubli?

Proučavala sam tu riječ “priljubiti se” Znači: uhvatiti se čvrsto, držati šakom.

Sjetila sam se kako, ponekad, kad mi je dan pun napetosti, stresa, kako uvečer, prije spavanja, stisnem vilicu i tako zaspem. I ujutro se probudim ukočene vilice. Jao! I boli me vrat i glava, samo zato jer sam čvrsto stisnula, priljubila, svoju vilicu.

Ovo je isto.

Ako se priljubimo, držimo čvrsto krivih stvari, slijedit će nas bol.

Pogledajmo što je to što ga je zavelo, gdje mu je pažnja bila usmjerena… to su svjetovne stvari, žene iz svijeta koje su ga zavele.

Zato se pitam, u tvom životu tko su tvojih 5 najbližih prijateljica i mogu li te one zavesti?

Ili su to žene koje su se priljubile uz križ?

Zato volim Dobro Jutro Djevojke, jer smo mi grupa žena koje se drže uz križ i nadam se koje ohrabruju da nastaviš slijediti Božju Riječ, ispunjavajući Njegove zapovjedi. To je ono što želimo.

Grupa u kojoj se ja nalazim u Dobro Jutro Djevojke, one utječu na mene na mnogo načina, da se držim Krista na toliko mnogo dobrih načina.

Ali, ima i drugih, slučajnih načina na koje me dotiču jer su postale moje bliske prijateljice. Tako sam počela skupljati šalice za kavu. Evo kako je počelo…

Jednu večer posjetila sam jednu od prijateljica iz moje Dobro Jutro Djevojke grupe. Otišla sam kod nje na kavu i ona mi pokaže svoj ormar i reče: odaberi šalicu. Dođi, pogledaj moj kava-bar i odaberi šalicu. Počele smo birati šalicu svaka za sebe i smijale se. Jedna je žena odabrala šalicu na kojoj piše “hot mess” i rekla kako je ona tu večer u neredu. Druga je rekla da će piti iz “crazy” šalice jer je tu večer bila šašava. A ja? Ja sam duhovna i ja sam odabrala šalicu na kojoj piše “believe” – vjeruj. Bilo je tako simpatično sve to. I tako su mi se svidjele te šalice. Tako su slatke. Nikad ih prije nisam vidjela. Nakon nekoliko mjeseci, otišla sam kod druge žene iz naše grupe. Išle smo na kolače. I pile smo kavu. I znaš li što je ona imala? Ona je imala nekoliko slatkih šalica sa natpisom. A, imala je i nekoliko slatkih tanjura sa natpisom. Tako su mi se svidjeli. I znaš li što sam učinila? Otišla sam u TJMaxx dućan i kupila svoje Rea Dunn šalice. Zar nisu slatke?

Sada imam i šalice i posudu za kavu i za čaj… i imam i zdjelice… na ovoj piše: dobro jutro, i tanjurić na kojem piše: njam. Ovako su moje prijateljice utjecale na mene. Imam tu još stvari, neke su u mojoj kupaonici… neke sam dobila kao poklon.

Prošli Božić skupilo se nas 5, i četiri od nas pet su izmijenile ove simpatične poklone, jer znamo da ih volimo. To je bezazleni utjecaj jedne na drugu, ali mi pokazuje da naše prijateljstvo utječe na nas.

Prijateljice mogu unijeti u naš život nove stvari.

Pitanje je što tvoje prijateljice, s čime tvoje prijateljice utječu na tvoj život? Što one vole?

To može utjecati na tebe i moramo paziti!

Jer želimo biti žene koje će završiti dobro.

Ne želimo samo započeti dobro. Da, danas čitamo Božju Riječ, ali gdje ćemo biti za 20… 30 godina?

Ne želimo biti kao priča o Salomonu!

Moramo biti poslušne Božjoj Riječi i moramo čuvati i paziti na Božja upozorenja… ono što nam je rekao da učinimo ili da ne učinimo – to moramo poslušati.

Nastavimo biti žene koje žive dobro, pijući živu vodu, živu Božju Riječ, da možemo završiti dobro.

Nastavi hodati s Kraljem!